Í nýrri könnun sem send var á 735 fyrirtæki eða á alla umsækjendur um styrk til Tækniþróunarsjóðs síðustu þrjú ár fyrir sumarið 2019 kemur fram að 73,5 prósent aðspurðra telji að séríslenskur gjaldmiðill hafi neikvæð áhrif á rekstur nýsköpunarfyrirtækja . Gallup framkvæmdi könnunina fyrir Northstack og Tækniþróunarsjóð um umhverfi nýsköpunarfyrirtækja á Íslandi og voru niðurstöður hennar kynntar á viðburði skipulögðum af Icelandic Startups í dag . Í könnuninni kemur meðal annars fram að svarendur séu almennt jákvæðir fyrir framtíð nýsköpunar , eða 75,8 prósent , og telji almenningsálitið vera jákvætt í garð nýsköpunar , eða 75,7 prósent . Auglýsing 61% telur að bankaþjónusta á Íslandi henti illa eða mjög illa Einungis 18,2 prósent svarenda eru sammála því að Ísland sé góður staður fyrir fyrirtæki í örum vexti og 18,9 prósent eru sammála því að landið sé gott fyrir alþjóðleg nýsköpunarfyrirtæki . Misgóð vitund er um ívilnanir meðal svarenda . 51,2 prósent vissu ekki af ívilnunum fyrir erlenda sérfræðinga og 22,8 prósent vissu ekki af endurgreiðslum vegna rannsókna - og þróunarstarfs . Rúmlega helmingur , eða 61 prósent , telur að bankaþjónusta á Íslandi henti illa eða mjög illa fyrir nýsköpunarfyrirtæki . Könnunin var framkvæmd síðasta sumar og var úrtakið þau 735 fyrirtæki sem höfðu sótt um styrk til Tækniþróunarsjóðs þrjú ár fyrir könnunina . Grunnur til að byggja ofan á Kristinn Árni L. Hróbjartsson , stofnandi Northstack , segir við tilefnið að ekki hafi verið gerð svo viðamikil könnun um umhverfi nýsköpunar á Íslandi , samkvæmt hans vitneskju . „ Markmiðið er að búa til grunn , sem með tímanum er hægt að byggja ofan á , og vonast ég eftir því að könnunin verði endurtekin reglulega , til að fylgjast með þróun mála , ” segir hann . Umhverfi nýsköpunarfyrirtækja á Íslandi er samstarfsverkefni Northstack , Gallup og Tækniþróunarsjóðs . Markmið verkefnisins er að kortleggja viðhorf forsvarsfólks nýsköpunarfyrirtækja til umhverfis nýsköpunar á Íslandi . Á vefsíðu verkefnisins kemur fram að forsvarsmenn þess hafi valið að birta gögnin hrá og án túlkunar á Nýsköpunarlandið.is , til að gefa umhverfinu og öllum þátttakendum þess aðgang að gögnunum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .